










PLEC DE CLÀUSULES TÈCNICO ADMINISTRATIVES PARTICULARS QUE REGIRAN LA CONCESSIÓ DE DOMINI DE SERVEIS  PÚBLIC PER LA GESTIÓ I EXPLOTACIÓ BAR DE LA PISCINA MUNICIPAL LES PASSERES DE CASTELLOLÍ 




Número d’EXPEDIENT: 2025-122





Publicitat: Perfil de contractant 

Tramitació: Procediment obert

Criteris d’adjudicació: Diferents criteris
Òrgan de Contractació: ALCALDIA


[image: ]

2







1. Descripció de l’objecte del contracte

L’objecte de la concessió és la cessió d’un espai de domini públic d’ús públic de la piscina municipal les Passeres de Castellolí, situada a la Ronda de la Font s/n, per a la seva gestió i explotació en els termes i horaris que s’assenyalen en aquest document. La porció de domini públic objecte de la concessió, té la qualificació jurídica de bé de domini públic i com a tal és inalienable, inembargable i imprescriptible. 

Espai de domini públic objecte de concessió.

El domini públic que s’ocuparà ho serà amb la finalitat de la gestió i explotació del servei de bar cafeteria de la piscina municipal les Passeres de Castellolí. Aquest espais corresponen a la finca propietat municipal amb referència cadastral 1862403CG9016S0001YP, situades a la zona esportiva Les Passeres i amb una superfície de 69,40 m2. Tenen la qualificació urbanística d’equipament públic , esportiu i queden delimitades d’acord amb el plànol adjunt.

Les instal·lacions que podrà gaudir el concessionari són l’edifici del bar l’ espai annex de magatzem i la zona de terrassa. L’Ajuntament posarà a disposició del concessionari les instal·lacions esmentades en el paràgraf precedent, mentre que el concessionari s’obliga a donar compliment a tasques com ara mantenir-les en bon estat i fer el manteniment amb la diligència deguda. Tot amb la finalitat de gestionar i explotar el servei mentre duri la concessió. 

Serveis a prestar. Atès que el servei de bar té un caràcter de complement d’un servei lúdic i esportiu, i que la instal·lació està adreçada a facilitar el lleure, l’esport i la participació ciutadana, per això l’execució i interpretació del contracte haurà d’estar directament vinculada a aquesta finalitat. El concessionari dels espais de domini públic hauran de prestar el següent servei amb altres prestacions associades:

· Explotació del servei de bar i cafeteria.
· Neteja dels vestuaris i banys de la piscina.
· Manteniment de la zona enjardinada inclosa dins del recinte.
· Manteniment i neteja de la zona exterior entre la piscina i la pista poliesportiva (zona taules exteriors bar)

Els codis d’identificació (CPV) del servei objecte del contracte són:

55330000 – 2. Serveis de cafeteria
55410000 – 7. Serveis de gestió de bars
 
El licitador que ho desitgi podrà concertar la realització d’una visita a la instal·lació per avaluar el seu estat i les necessitats que serviran de base per a la presentació de l’oferta.

La necessitat a satisfer amb el contracte es justifica a l’informe emès en el corresponent expedient de licitació.

2. Naturalesa jurídica

El contracte té la qualificació de contracte administratiu de concessió de serveis, d’acord amb l’article 15 de la Llei 9/2017, de 8 de novembre, de Contractes del Sector Públic (LCSP), així com allò que disposen els articles 57 i següents del Reglament del Patrimoni dels Ens Locals, aprovat pel Decret 336/1988, de 17 d’octubre, pel que fa a l’ús privatiu de béns de domini públic.

3. Inversions que hauran de realitzar els concessionaris i la seva amortització

No es preveu en aquest contracte la realització d’inversions, més enllà d’aquelles que el propi concessionari hagi de disposar o realitzar per implementar el servei.

4. [bookmark: _Hlk70935706]Durada de la concessió

La durada del contracte de gestió i explotació de servei és el període d’obertura de la piscina municipal corresponent a l’any 2025,  i que està comprès entre el dia 7 de juny i el 1 de setembre de 2025, sense perjudici que per mutu acord entre l’ajuntament i el concessionari es puguin establir altres terminis d’obertura. El contracte podrà ser prorrogat durant dos temporades més, any a any.

Aquest període podrà no començar o suspendre per motiu de força major sense que ambdues parts es puguin reclamar res. En aquest cas el pagament del cànon serà proporcional al temps d’obertura de la instal·lació. Aquest supòsit també serà aplicable en el cas de suspendre per part de l’administració local l’obertura de la instal·lació, per motiu de força major, un cop s’hagi iniciat el contracte.

El servei de bar i les altres prestacions associades en el contracte haurà d’estar obert com a mínim en el mateix horari en que estigui oberta la piscina, sens perjudici que l’adjudicatari, de mutu acord amb l’ajuntament i realitzada la petició per escrit, pugui allargar l’horari d’obertura, respectant els límits horaris establerts a la normativa vigent al respecte. 

5. [bookmark: _Hlk70935780]Cànon anual

El cànon mínim anual i/o per temporada a pagar, millorable en l’oferta econòmica, és de 0,00 € per la temporada d’estiu de l’any 2025, i de 1.200 € per les temporades successives, si s’escau. . Els paràmetres s’obtenen de la comparativa que altres concessions demanials de complexos esportius de municipis amb característiques i poblacions similars a les de Castellolí liquiden als respectius ajuntaments, en base als ingressos obtinguts per l’ús privatiu concessionat.

Al cànon li serà d’aplicació el tipus ordinari del 21% d’IVA.

El cànon proposat dona dret a ocupar, gestionar i explotar de forma privativa l’espai de domini públic esportiu delimitat així com la utilització dels béns mobles que l’Ajuntament posi a disposició del concessionari.

	
	Import sense IVA
	IVA
	Import amb IVA

	Import temporada 2025
	0,00€
	0,00€
	0,00€

	Opcional pròrroga 2 anys 2026-2027
	2.400,00€
	504,00€
	2.904,00€

	Total màxim contracte VEC
	2.400,00€
	504,00€
	2.904,00€



El pagament del cànon es realitzarà d’un sol cop, al finalitzar la temporada, i en tot cas no més tard del 15 de setembre de l’any en curs. La manca de pagament del cànon facultarà a l’ajuntament a reclamar-lo per la via d’apressament, amb els recàrrecs, els interessos i les sancions legalment exigibles. 

6. Prestacions econòmiques i retribució del contractista

En consideració del servei, el concessionari percebrà directament dels usuaris el pagament dels preus dels productes que ofereixi. En tot cas, el risc operacional li correspondrà al contractista.

Els preus de venda al públic hauran d’estar en concordança amb els preus que s’apliquen en el municipi en establiments similars. En cap cas es podrà establir preus abusius, entenent-se com a tals els que superi la mitjana en més d’un 20% del que s’apliqui per a consumicions similars en establiments del municipi. )

7. Funcionament de la instal·lació i del servei

L’accés a l’espai de bar situat a l’interior del recinte de la piscina està obert a totes les persones ,  amb els horaris i límits establerts en aquest plec i per part del titular de l’equipament. Aquest accés pot ser modificat de conformitat amb els esdeveniment i activitats organitzades i/o autoritzades per l’ajuntament. Per tenir el servei obert en horari nocturn caldrà l’autorització prèvia per part de l’ajuntament i estarà prohibit banyar-se sense socorristes

8. Acreditació de l’aptitud per contractar

Podran presentar proposicions les persones naturals o jurídiques, espanyoles o estrangeres, que tinguin plena capacitat d'obrar i no estiguin incurses en prohibicions de contractar. 

1. La capacitat d'obrar dels empresaris s'acreditarà de la a següent forma: 

a) Dels empresaris que fossin persones jurídiques mitjançant l'escriptura o document de constitució, els estatuts o l'acte fundacional, en els quals constin les normes per les quals es regula la seva activitat, degudament inscrits, si escau, en el Registre públic que correspongui, segons el tipus de persona jurídica de què es tracti. 

b) Dels empresaris que fossin persona físiques mitjançant fotocòpia compulsada del Document Nacional d'Identitat i acreditació d'estar donat d'Alta en l'Impost d'activitats Econòmiques en l'epígraf corresponent. 

c) Dels empresaris no espanyols que siguin nacionals d'Estats membres de la Unió Europea o d'Estats signataris de l'Acord sobre l'Espai Econòmic Europeu s'acreditarà per la seva inscripció en el registre procedent d'acord amb la legislació de l'Estat on estan establerts, o mitjançant la presentació d'una declaració jurada o un certificat, en els termes que s'estableixin reglamentàriament, d'acord amb les disposicions comunitàries d'aplicació. 

d) Dels altres empresaris estrangers, amb informe de la Missió Diplomàtica Permanent d'Espanya en l'Estat corresponent o de l'Oficina Consular en l'àmbit territorial de la qual radiqui el domicili de l'empresa.

2. La prova, per part dels empresaris, de la no concurrència d'alguna de les prohibicions per contractar, podrà realitzar-se mitjançant testimoniatge judicial, certificació administrativa o declaració responsable atorgada davant d’una autoritat administrativa, notari públic o organisme professional qualificat, segons els casos. 

Aquest document podrà ser substituït per una declaració responsable de l’oferidor de no incórrer en cap de les prohibicions per a contractar recollides als articles 65 a 97 de la LCSP, que comprendrà expressament la circumstància de trobar-se al corrent del compliment de les obligacions tributaries i amb la seguretat social.
 
La solvència de l'empresari:

La solvència tècnica i professional del empresari s’acredita de la següent manera: 

a) La presentació del carnet de manipulador d’aliments. 

b) Justificant d’estar donat d’alta a l’epígraf de l’activitat corresponent de l’Impost sobre activitats econòmiques i al règim general de la Seguretat Social com autònom o compromís de fer-ho. 

La solvència econòmica i financera s’acreditarà a la presentació de la següent documentació: 

a) Justificant de l’existència d’una assegurança d’indemnització per riscos professionals o compromís de tenir-la contractada en el moment de la signatura del contracte (300.000€). 

b) Certificat de no tenir deutes amb l’Ajuntament.  

c) Una relació dels principals serveis o treballs realitzats en els últims 3 anys que inclogui import, dates i el destinatari, públic o privat dels mateixos. En el cas de ser adjudicatari els serveis o treballs efectuats s’acreditaran mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, mancant aquest certificat, mitjançant una declaració de l’empresari; si escau, aquests certificats seran comunicats directament a l’òrgan de contractació per l’autoritat competent.

9. Adscripció de mitjans

Els licitadors hauran d'adscriure obligatòriament per a l'execució d'aquest contracte, els mitjans personals i materials necessaris per dur a terme el servei en la instal·lació que se cedeix per part de l’Ajuntament. És per això que caldrà que consti en l’oferta el compromís d'adscripció del mitjans personals i materials necessaris per prestar el servei en tot l’horari d’obertura al públic de forma adequada i en les condicions de neteja i servei adequades, tant del bar com les terrasses adscrits al servei. Aquests mitjans personals i materials formaran part de la proposta presentada pels licitadors. Per aquest motiu, hauran de ser mantinguts per l'empresa adjudicatària durant tot el temps de realització d'aquest servei. Qualsevol variació respecte a ells haurà de ser comunicada a aquesta Administració. El seu incompliment podrà ser causa de resolució del contracte o d'imposició de penalitats d'acord amb la clàusula d’aquests plecs relativa a infraccions i sancions.

10. Presentació de proposicions i documentació prèvia

Condicions prèvies 

Les proposicions dels interessats hauran d'ajustar-se als plecs i documentació que regeixen la licitació, i la seva presentació suposa l'acceptació incondicionada per l'empresari del contingut de la totalitat de les seves clàusules o condicions, sense excepció o reserva alguna. Cada entitat licitadora no podrà presentar més d'una proposició, ni subscriure cap proposta en unió temporal amb uns altres si ho ha fet individualment o figurar en més d'una unió temporal. La infracció d'aquestes normes donarà lloc a la no admissió de totes les propostes per ell subscrites. 

Lloc i termini de presentació d'ofertes 

Les proposicions es presentaran en la forma, termini i lloc indicats a l’anunci de licitació, mitjançant l’eina Sobre Digital, integrada en la Plataforma de Serveis de Contractació Pública de Catalunya, accessible en el perfil de contractant de l’ajuntament de Castellolí http://www.castelloli.cat/ajuntament/perfil-de-contractant/

Per participar en aquesta licitació, s’haurà d’estar prèviament inscrit al Registre oficial de Licitadors i Empreses Classificades del Sector Públic o al Registre de Licitadors de la Generalitat de Catalunya. 
[bookmark: _Hlk99020146][bookmark: _Hlk99450090]Tota la informació relativa al Sobre Digital es pot consultar en el document “Instruccions sobre l’ús de mitjans electrònics en els procediments de contractació” publicat en el perfil de contractant.

Informació als licitadors

Quan calgui sol·licitar la informació addicional o complementària a què es refereix l'article 138  LCSP, l'Administració contractant haurà de facilitar-la, almenys, sis dies abans que finalitzi el termini fixat per a la presentació d'ofertes, sempre que aquesta petició es presenti amb una antelació mínima de dotze dies respecte d'aquella data. Aquesta sol·licitud s'efectuarà a l'adreça de correu electrònic previst en l'anunci de licitació.

11. Documentació a presentar

Les proposicions per participar en la licitació es presentaran en tres sobres, signats pel licitador, en què hi constarà la denominació del sobre i la llegenda «Oferta per licitar a la contractació de la concessió de serveis per la gestió i explotació del bar de la piscina municipal les Passeres de Castellolí”, la denominació dels sobres és la següent:

 — Sobre “A”: Documentació Administrativa.
 — Sobre “B”: Oferta Econòmica
 — Sobre “C”: Documentació la ponderació de la qual depèn d’un judici de valor. 

A dins de cada sobre, s’inclouran els documents següents així com una relació numerada dels mateixos: 

SOBRE «A» 
DOCUMENTACIÓ ADMINISTRATIVA

a) Documents que acreditin la personalitat jurídica de l'empresari, i en el seu cas, la representació.	
· Els que compareguin o signin ofertes en nom d'un altre, acreditaran la representació de qualsevol manera adequada en Dret.
· Si el licitador fos persona jurídica, aquest poder haurà de figurar inscrit en el Registre Mercantil, quan sigui exigible legalment. 
· Igualment la persona amb poder validat a l'efecte de representació, haurà d'acompanyar fotocòpia compulsada administrativament o testimoniatge notarial del seu document nacional d'identitat. 

b) Una declaració responsable de no estar incursa en la prohibició de contractar i que comprendrà expressament la circumstància de trobar-se al corrent del compliment de les obligacions tributàries, incloses les de l'Ajuntament, i amb la Seguretat Social imposades per les disposicions vigents. En aquesta declaració es designarà també l’adreça electrònica per efectuar-hi les notificacions. Es presentarà conforme al següent model: 


«MODEL DE DECLARACIÓ RESPONSABLE

 _________________________, amb domicili a l'efecte de notificacions a _____________, ____________________, núm. _____, amb NIF núm. _________, en representació de l'Entitat ___________________, amb NIF núm. ___________, a l'efecte de la seva participació en la licitació per la contractació de la concessió de serveis per a la gestió i explotació del bar de la piscina municipal de Castellolí, 

	Declara sota la seva responsabilitat:

Primer. Que es disposa a participar en la contractació de la concessió de serveis per a la gestió i explotació del bar de la piscina municipal de Castellolí, 

Segon. Que compleix amb tots els requisits previs exigits pel plec de clàusules administratives particulars per ser adjudicatari, en concret: 

	— Que no està incurs en una prohibició per contractar de les recollides en l'article 71 LCSP.
— Estar al corrent del compliment de les obligacions tributàries i de les obligacions amb la Seguretat Social imposades per les disposicions vigents. 
— Que se sotmet a la Jurisdicció dels Jutjats i Tribunals espanyols de qualsevol ordre, per a totes les incidències que de manera directa o indirecta poguessin sorgir del contracte, amb renúncia, en el seu cas, al fur jurisdiccional estranger que pogués correspondre al licitador. (En el cas d'empreses estrangeres) 
· Que l'adreça de correu electrònic en què efectuar notificacions és __________________________. 

Tercer. Que es compromet a acreditar la possessió i la validesa dels documents a què es fa referència a l'apartat segon d'aquesta declaració, en cas que sigui proposat com a adjudicatari del contracte o en qualsevol moment en què sigui requerit per a això.

Quart.- Que em comprometo a adscriure tots els elements humans i materials necessaris per a la correcta execució del contracte. I per deixar-ne constància, signo la present declaració. 


A ____________, a ___ de ________ de 2025.

 Signatura del declarant, Signat: ________________» 


SOBRE «B» 
DOCUMENTACIÓ PONDERABLE MITJANÇANT JUDICI DE VALOR 

Inclourà la Memòria/Projecte d’explotació del bar-cafeteria que proposa el licitador, on s’expliqui la forma de gestió i prestació del servei, tenint en compte el personal aportat, experiència i altres característiques que seran ponderades mitjançat un judici de valor determinats a la clàusula de criteris d’adjudicació d’aquest plec.

Inclourà una memòria de gestió del manteniment i neteja dels espais comuns que proposa el licitador, on consti el programa de treball i sistema d'organització i el pla de neteja, dels serveis (lavabos i vestidors) i de la zona verda de la piscina.

Inclourà un programa d’activitats de dinamització de l’espai adscrit a la piscina i a la zona esportiva les Passeres.

SOBRE «C» 
OFERTA ECONÒMICA.

Es presentarà conforme al model següent: «En/Na , amb domicili als efectes de notificacions a___________ , c/ ________, núm. ___, correu-e. ______________amb DNI núm.__________ , en representació de l’Entitat___________________ , amb CIF núm. ____________, assabentat de l’expedient per a la contractació de la concessió de serveis per a la gestió i explotació del bar de la piscina municipal de Castellolí, faig constar que conec el Plec que serveix de base al contracte i l’accepto íntegrament, participo en la licitació oferint la quantitat de d’_________________ euros per la temporada 2025 i la quantitat de ___________________________ euros per la temporada 2026 i 2027.

________________ , ________de/d’_______ de 2025 
Signatura: ». 

12. Criteris d’adjudicació

Per a la valoració de les proposicions i la determinació de la millor oferta s'atendrà a una pluralitat de criteris d'adjudicació sobre la base de la millor relació qualitat-preu tal com es determina a l’article 145 LCSP.

A. Criteris quantificables automàticament.

	 — Oferta econòmica: 60 punts (60%) 

S'atorgarà la puntuació màxima (60 punts) a l'oferta que ofereixi un cànon més alt. La resta es calcularà de forma proporcional en sentit decreixent de puntuació d’acord amb la següent fórmula:

60 x (oferta del licitador / oferta més alta)

Es tindran en compte dos decimals.

B. Criteris la ponderació dels quals depengui d'un judici de valor 

	— Projecte de gestió i explotació del bar: 25 punts (25%) 

Per a la distribució dels punts es valorarà el projecte de gestió i explotació del bar de l'edifici públic, atorgant-se aquests amb base en l'adaptació del projecte a les necessitats i característiques del municipi, en funció dels següents aspectes:

	 Pla de negoci previst i orientació del servei que es pretén implantar: 10 punts. 
	Entès com a diversitat i tipologia de productes i serveis que es pretén oferir mitjançant el servei de bar cafeteria que es planteja prestar, així com el ventall de productes.   

	 Programa de treball i sistema d'organització: 6 punts
		Entès com a mitjans adscrits en el contracte i formes de proveir el servei. 

	 Gestió i controls de neteja: 5 punts 
Entès com a pla de neteja de l’espai de cuina i bar, així com dels espais associats en aquest servei.

	 Calendari i horari d'obertura del bar: 2 punts 
Entès com a disponibilitat del concessionari fora dels horaris d’obertura del servei de piscina municipal en poder donar servei a activitats culturals o recreatives a la zona esportiva.

	 Utilització de productes de proximitat 2 punts 
Entès com a la utilització de productes amb l’etiqueta km0 o d’altres que tinguin en compte el seu origen en els paràmetre d’economia circular.

· Proposta de gestió del manteniment i neteja dels espais comuns: 10 punts (10%)

· Programa de treball i sistema d'organització: 6 punts
Entès com a mitjans adscrits en el contracte i formes de poder fer front a la neteja dels serveis (lavabos i vestidors) i de la zona verda de la piscina. 

	 Gestió de la neteja dels espais comuns: 4 punts 
Entès com a pla de neteja, cadència i organització en el manteniment i neteja dels espais de lavabos i vestidors de la piscina municipal i de la zona interior enjardinada.

· Proposta de programa d’activitats de dinamització de l’espai adscrit a la piscina i a la zona esportiva les Passeres : 5 punts (5%)

· Calendari d’organització d’actes i/o esdeveniments d’activitats culturals o recreatives a la zona esportiva les Passeres i espais adscrits a la piscina: 5 punts
· 
13. Ofertes anormalment baixes o desproporcionades

Quan en aplicació dels paràmetres establerts en els criteris de valoració de les ofertes, alguna d'elles estigui incursa en presumpció d'anormalitat, es concedirà als licitadors afectats un termini de cinc dies perquè puguin presentar una justificació adequada de les circumstàncies que els permeten executar aquesta oferta en aquestes condicions, amb els criteris que s'assenyalen sobre aquest aspecte en l'article 149.4 LCSP.

El caràcter anormal de les ofertes s'apreciarà en funció dels següents paràmetres:
 
	Criteri 
	Paràmetre

	Oferta econòmica
	Cànon superior en més de 10 unitats percentuals a la mitjana aritmètica de les ofertes admeses



Rebudes les justificacions, la Mesa sol·licitarà un informe tècnic, generalment al funcionari que hagi realitzat el plec de prescripcions tècniques, el projecte o l'estudi econòmic del contracte, o a tots en conjunt, que analitzi detalladament les motivacions que hagi argumentat el licitador per poder mantenir la seva oferta.

En tot cas, es rebutjaran les ofertes si es comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, incloent l’incompliment dels convenis col·lectius sectorials vigents. 

A la vista de les justificacions dels contractistes l'oferta dels quals hagi estat classificada com a desproporcionada i de l'informe tècnic municipal que les analitzi, la Mesa de Contractació, proposarà a l'òrgan de contractació motivadament l'admissió de l'oferta o la seva exclusió. En la valoració de les ofertes no s'inclouran les proposicions declarades desproporcionades o anormals fins que no s'hagués seguit el procediment establert en l'article 149 LCSP, si escau, i resultés justificada la viabilitat de l'oferta.

14. Preferències d’adjudicació en cas d’empat 

Criteris en cas d’empat de puntuació. En cas d’igual puntuació definitiva d’una o vàries proposicions  aquestes seran requerides perquè aportin la documentació corresponent als següents criteris de desempat:

En primer lloc s’atendrà i adjudicarà el contracte al licitador que, referit a la data final de presentació de proposicions, tingui a la seva plantilla el major percentatge de treballadors amb discapacitat.

En segon lloc, de persistir l’empat, s’adjudicarà al licitador que disposi d’un pla d’igualtat d’oportunitats entre les dones i els homes en aplicació en l moment de presentar la licitació.

En cas de persistir l’empat un cop aplicats els criteris d’adjudicació addicionals, l’adjudicació del contracte es decidirà mitjançant sorteig públic, prèvia convocatòria als interessats.


15. Mesa de contractació

La Mesa de contractació serà l'òrgan competent per efectuar la valoració de les ofertes i qualificar la documentació administrativa, i actuarà conforme al previst en l'article 326 LCSP.
 
La Mesa de Contractació, d'acord amb allò que s'ha fixat en el punt 7 de la Disposició Addicional Segona LCSP, estarà presidida per un membre de la Corporació o un funcionari d'aquesta, i formaran part d'ella, com a vocals, el Secretari o, en el seu cas, el titular de l'òrgan que tingui atribuïda la funció d'assessorament jurídic, i l'Interventor, o, en el seu cas, el titular de l'òrgan que tingui atribuïdes la funció de control econòmic-pressupostari, així com aquells altres que es designin per l'òrgan de contractació entre el personal funcionari de carrera o personal laboral al servei de la Corporació, o membres electes d'aquesta, sense que el seu nombre, en total, sigui inferior a tres. Els membres electes que, en el seu cas, formin part de la Mesa de contractació no podran suposar més d'un terç del total de membres d'aquesta. Actuarà com a Secretari un funcionari de la Corporació. La seva composició es conformarà de la forma següent:

	Presidència: L’alcalde – President o persona en qui delegui 
	Vocals: Secretaria – interventora de l’Ajuntament de Castellolí
		 Un tècnic de la corporació
        Administrativa de l’ajuntament  ,que actuarà com a Secretària de la Mesa.

16. Obertura de proposicions

La Mesa de Contractació es constituirà el primer dia hàbil després de la finalització del termini de presentació de les ofertes i procedirà a l’obertura dels Sobres «A» i qualificarà la documentació administrativa continguda en aquests. 

La Mesa concedirà, si ho estima convenient, un termini no superior a tres dies perquè el licitador corregeixi els defectes o omissions esmenables observats en la documentació presentada. 

Posteriorment, procedirà a l'obertura i examen del «B», que contenen els criteris la ponderació dels quals depenen d'un judici de valor. 

La Mesa de Contractació valorarà les condicions de les ofertes segons els criteris d'adjudicació. Després de la lectura d'aquestes proposicions, la Mesa podrà sol·licitar quants informes tècnics consideri precisos, per a la valoració d'aquestes conforme als criteris i a les ponderacions establertes en aquest Plec. Si fos necessari, la Mesa concedirà un termini no superior a tres dies perquè el licitador corregeixi els defectes o les omissions esmenables observades en la documentació presentada. 

Finalment, procedirà a l'obertura i examen del sobre «C», que contenen les ofertes econòmiques. A la vista de la valoració dels criteris la ponderació dels quals depèn d'un judici de valor («B») i dels criteris la ponderació dels quals és automàtica («C»), la Mesa de Contractació proposarà a l'adjudicatari del contracte.

17. Requeriment de documentació

L'òrgan de contractació requerirà al licitador que hagi presentat la millor oferta perquè, dins del termini de deu dies hàbils, a comptar des del següent a aquell en què hagués rebut el requeriment, present la documentació justificativa del compliment dels requisits previs a què fa referència l'article 140.1 LCSP, així com de disposar efectivament dels mitjans que s'hagués compromès a dedicar o adscriure a l'execució del contracte conforme a l'article 76.2, i d'haver constituït la garantia definitiva que sigui procedent. 

De no emplenar-se adequadament el requeriment en el termini assenyalat, s'entendrà que el licitador ha retirat la seva oferta, procedint a exigir-li l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional, si s'hagués constituït.

En el supòsit assenyalat en el paràgraf anterior, es procedirà a recaptar aquesta documentació al licitador següent, per l'ordre en què hagin quedat classificades les ofertes.

18. Garantia definitiva

El licitador que hagués presentat la millor oferta haurà d'acreditar la constitució de la garantia per import de 1.000,00€

Aquesta garantia podrà prestar-se en alguna de les següents formes: 

a) En efectiu o en valors, que en tot cas seran de Deute Públic, amb subjecció, en cada cas, a les condicions establertes en les normes de desenvolupament d'aquesta Llei. L'efectiu i els certificats d'immobilització dels valors anotats es dipositaran en la Caixa General de Dipòsits o en les seves sucursals enquadrades en les Delegacions d'Economia i Hisenda, o en les Caixes o establiments públics equivalents de les Comunitats Autònomes o Entitats locals contractants davant les quals hagin de fer efecte, en la forma i amb les condicions que les normes de desenvolupament d'aquesta Llei estableixin, sense perjudici del que es disposa per als contractes que se celebrin a l'estranger. 

b) Mitjançant aval, prestat en la forma i condicions que estableixin les normes de desenvolupament d'aquesta Llei, per algun dels bancs, caixes d'estalvis, cooperatives de crèdit, establiments financers de crèdit i societats de garantia recíproca autoritzats per operar a Espanya, que haurà de dipositar-se en els establiments assenyalats en la lletra a) anterior. 

c) Mitjançant contracte d'assegurança de caució, celebrat en la forma i condicions que les normes de desenvolupament d'aquesta Llei estableixin, amb una entitat asseguradora autoritzada per operar en el ram. El certificat de l'assegurança haurà de lliurar-se en els establiments assenyalats en la lletra a) anterior.

La garantia no serà retornada o cancel·lada fins que s'hagi produït el venciment del termini de garantia i compliment satisfactòriament el contracte. Aquesta garantia respondrà als conceptes inclosos en l'article 110 LCSP i transcorregut sis mesos des de la data de terminació del contracte, sense que la recepció formal i la liquidació haguessin tingut lloc per causes no imputables al contractista, es procedirà, sense més demora, a la seva devolució o cancel·lació una vegada depurades les responsabilitats a què es refereix el citat article 110. L'acreditació de la constitució de la garantia podrà fer-se mitjançant mitjans electrònics.

19. Adjudicació del contracte

Rebuda la documentació sol·licitada, l'òrgan de contractació haurà d'adjudicar el contracte dins dels cinc dies hàbils següents a la recepció de la documentació. En cap cas, podrà declarar-se deserta una licitació quan existeixi alguna oferta o la proposició que sigui admissible d'acord amb els criteris que figurin en el plec. L'adjudicació haurà de ser motivada es notificarà als candidats o licitadors, havent de ser publicada en el perfil de contractant en el termini de 15 dies. El termini màxim per efectuar l'adjudicació serà de dos mesos a comptar des del primer acte d'obertura de les proposicions.


20. Formalització del contracte

El contracte es perfeccionarà amb la seva formalització. La formalització del contracte en document administratiu s'efectuarà no més tard dels quinze dies hàbils següents a aquell en què es realitzi la notificació de l'adjudicació als licitadors i candidats; constituint aquest document títol suficient per accedir a qualsevol registre públic. El contractista podrà sol·licitar que el contracte s'elevi a escriptura pública, corrent del seu càrrec les corresponents despeses. Quan per causes imputables a l'adjudicatari no s'hagués formalitzat el contracte dins del termini indicat se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s'hagués constituït.


21. Condicions especials d’execució

Serà condició especial d’execució la utilització de material cent per cent reciclable i/o compostable en els estris i utensilis que siguin d’un sol ús (gots, plats, ...) en el servei de begudes del bar.

La recollida de residus es realitza mitjançant el servei de recollida porta a porta comercial.  

22. Calendari i horaris d’obertura de referència 

Els horaris d’obertura de la piscina municipal i en conseqüència de cobertura de les prestacions del servei de bar i cafeteria, així com del manteniment i neteja seran:

	De dilluns a diumenge: de 12:00 h a 20:00h 
	
23. Drets i obligacions del concessionari i l’ajuntament

A més de les obligacions generals derivades del règim jurídic del contracte, són obligacions del concessionari les següents: 

— Portar directament l'explotació del bar objecte del contracte actual, no podent subarrendar l'explotació. 
_   Mantenir neta la zona de bar, terrassa, vestidors i lavabos interiors de la piscina 

_   La venta d’entrades d’accés a la piscina

_   L’obertura i tancament de la Piscina Municipal segons l’horari i dates que l’estableixi l’ajuntament, essent responsable de la custodia del recinte i dipositari de les claus en tot moment.

— El concessionari ha de subscriure una assegurança que comprengui tant els danys al domini públic com a particulars per un valor mínim de 300.000€ 

— El concessionari està obligat a obtenir les llicències i les autoritzacions establertes en per la legislació aplicable que resultin precises per a l'execució del contracte, comptant, en tot cas, amb l'autorització prèvia de l'òrgan de contractació. 

— El concessionari haurà de prestar el servei de forma regular i continuada, tret que l'Ajuntament decideixi tancar l'edifici públic per alguna causa justificada en la qual es faci inviable l'obertura.

— La concessió serà a risc i ventura del concessionari pel que no serà procedent cap tipus d'indemnització per causes adverses que facin disminuir l'afluència d'usuaris a les instal·lacions públiques. 

— El compliment de la proposta de l'adjudicatari en tot allò que hagi estat objecte de valoració d'acord amb els criteris d'adjudicació establerts per al contracte i particularment de la seva responsabilitat en la neteja i del manteniment  de totes les instal·lacions que formen part del servei objecte de la concessió des de l’inici fins que finalitzi la concessió.

— Les obligacions establertes en el present plec de clàusules administratives particulars en relació amb l'adscripció de mitjans personals i materials a l'execució del contracte. 

— Vetllar pel consum responsable de begudes alcohòliques en el recinte i evitar els consums excessius. En especial tindrà en compte les prohibicions de venda de tabac al recinte i de consum de begudes alcohòliques als menors, així com lògicament complir sota exclusiva responsabilitat la normativa vigent quant a la venda de tabac i begudes alcohòliques.

— El contractista haurà de vetllar que el personal que treballi a les instal·lacions objecte del contracte tinguin un bon tracte amb els usuaris i contribuir a crear un ambient agradable en el recinte.

— El compliment estricte de les mesures de seguretat i salut previstes en la normativa vigent i adequada a les mesures sanitàries que en cada dictamini l’autoritat sanitària. 

— El pagament dels salaris als treballadors i la seva retenció d'IRPF, així com l'abonament puntual de les quotes corresponents a la Seguretat Social. 

L'Ajuntament es compromet a lliurar al concessionari en el termini de cinc dies des de la formalització del contracte les instal·lacions objecte del contracte. A més, l'Ajuntament haurà de mantenir a l'adjudicatari en el gaudi pacífic de les instal·lacions durant el temps de durada del contracte. Les despeses del subministrament elèctric i d’aigua generades per l’activitat aniran a càrrec de l’ajuntament. 

24. Termini de garantia

L'objecte del contracte quedarà subjecte a un termini de garantia d’un mes, a comptar des de la data de recepció o conformitat, termini durant el qual l'Administració podrà comprovar que el treball realitzat s'ajusta a les prescripcions establertes per a la seva execució i compliment i a l'estipulat en el present Plec. Transcorregut el termini de garantia sense que s'hagin formulat objeccions als treballs executats, quedarà extingida la responsabilitat del contractista. 

Si durant el termini de garantia s'acredités a l'existència de vicis o defectes en els treballs efectuats l'òrgan de contractació tindrà dret a reclamar al contractista l'esmena d'aquests.

25. Modificacions del contracte

No es preveuen modificacions contractuals segons allò determinat a l’article 204 LCSP.

26. Cessió del contracte

El contracte podrà ser objecte de cessió amb els límits i requisits que es determinen a l'article 214 LCSP: 

a) Que l'òrgan de contractació autoritzi, de forma prèvia i expressa, la cessió. 

b) Que el cedent tingui executat almenys un 20 per 100 de l'import del contracte 

c) Que el cessionari tingui capacitat per contractar amb l'Administració i la solvència que resulti exigible en funció de la fase d'execució del contracte, havent d'estar degudament classificat si tal requisit ha estat exigit al cedent, i no estar incurs en una causa de prohibició de contractar. 

d) Que la cessió es formalitzi, entre l'adjudicatari i el cessionari, en escriptura pública.

27. Incompliment del concessionari i penalitats

1. Atès que el contracte recau sobre un servei públic, si per causes alienes al concessionari o bé de l'incompliment per part d'aquest es derivés pertorbació greu i no reparable per altres mitjans en el servei, l'Administració podrà acordar la intervenció temporal o definitiva (amb resolució del contracte) d'aquest. En tot cas, el contractista haurà d'abonar a l'Administració els danys i els perjudicis que efectivament li hagi ocasionat. 

2. Els incompliments de les obligacions del contractista es classifiquen en lleus, greus i molt greus.

 2.1. Es consideren infraccions molt greus que seran sancionades amb la resolució del contracte o multes de fins al 1.000,00€, a elecció de l’Administració:

a. L'incompliment de les prohibicions establertes en la LCSP. 
b. La falta de pagament del cànon o de qualsevol altre concepte tingut en compte en aquest plec. c. Les negligències greus en el manteniment i neteja de les instal·lacions, edifici i/o accessos que ocasionin perjudicis a l’administració o bé als usuaris. 
d. Les negligències greus en la gestió, recaptació i liquidació de les entrades d’accés a les piscines municipals. 
e. Tot el que tingui caràcter de infracció molt greu a la normativa general tributària o de seguretat social; la normativa general laboral o sobre riscos laborals, pla de seguretat i salut en les prestacions; sobre medi ambient; o sobre confidencialitat i protecció de dades personals. 
f. Incompliment de les normes sanitàries o ambientals o incompliment de les ordres de l'òrgan de contractació, dictades per evitar situacions insalubres, perilloses, molestes per veïnat o els mateixos treballadors. 

2.2. Es consideren infraccions greus, que seran sancionables amb multes de fins a 500,00€, els incompliments greus de: 

a. Les obligacions de caràcter no essencials previstes als plecs que regeixen el contracte. 
b. La normativa general sobre les matèries definides a l'apartat anterior que no constitueixin caràcter de molt greu. 

2.3. Es consideren infraccions lleus que seran sancionables amb multes de fins a un 250,00€, qualsevol incompliment formal o material que no tingui caràcter de greu o molt greu i totes les altres no previstes anteriorment i que conculquin d'alguna manera les condicions establertes en els plecs que regeixen el contracte, en perjudici lleu del servei. 

3. De conformitat amb el que preveuen els articles 192 i 193 LCSP, les penalitzacions esmentades s’imposaran per acord de l’òrgan de contractació, prèvia audiència al contractista i a proposta del responsable del contracte, acord que serà immediatament executiu, i es faran efectives mitjançant deducció de les quantitats que, en concepte de pagament total o parcial, hagin d’abonar-se al contractista o sobre les garanties que, en el seu cas, s’haguessin constituït, quan no es puguin deduir de les esmentades certificacions o abonaments.

28. Resolució del contracte

La resolució del contracte tindrà lloc en els supòsits que s'assenyalen en aquest Plec i en els fixats en els articles 211 i 294 LCSP i s'acordarà per l'òrgan de contractació, d'ofici o a instàncies del contractista.

Quan la resolució obeeixi a causes no imputables a l'Administració, l’import a abonar al concessionari per raó de l'expropiació de terrenys, execució d'obres i adquisició de béns que han de revertir a l'Administració serà el que resulti de la valoració de la concessió. Els efectes de la resolució del contracte es regiran per allò que s'ha fixat en l'article 295 LCSP.


29. Reversió

Les instal·lacions finançades o no pel concessionari revertiran en favor de l’Ajuntament en el termini de la concessió en perfecte estat de conservació i funcionament sense que tingui dret a cap tipus d’indemnització, per considerar-se que el seu valor s’ha amortitzat.

Deu dies abans de la finalització del termini contractual i, en conseqüència, abans de la reversió, l’administració adoptarà les disposicions encaminades a què el lliurement dels béns es verifiqui en els condicions convingudes.

30. Rescat

L’Ajuntament es reserva el dret de deixar sense efectes i resoldre la concessió abans del seu venciment, si ho justifiquen circumstàncies sobrevingudes d’interès públic. En aquest supòsit el concessionari serà rescabalat únicament del dany emergent, mai del lucre cessant, i només si el rescat té lloc dins dels primers 30 dies de la concessió, transcorreguts els quals el concessionari ja no tindrà dret a cap indemnització per rescat ni en concepte de dany emergent ni de lucre cessant. 

31. Renúncia de la concessió

El concessionari podrà renunciar a la concessió. Si el concessionari manifesta la seva renúncia a la concessió, per escrit, en el registre general d’entrada de l’Ajuntament, abans del dia 1 del mes de març anterior a l’inici de la temporada a la qual renuncia, no existirà obligació de pagar el cànon corresponent a l’any al qual fa referència i el contracte quedarà resolt per mutu acord sense obligació per part del concessionari de satisfer a l’Ajuntament cap indemnització.
 
Si la renúncia es realitzés després de la data fixada en l’anterior paràgraf anterior a l’inici de la temporada a la qual renúncia, s’haurà de fer el pagament del cànon i es confiscarà la garantia definitiva, a més d’exigir la indemnització dels danys ocasionats.

La concessió restarà alliberada per tal d’obrir un nou concurs pel temps de concessió que resti.

32. Seguiment del contracte

En l'acord d'adjudicació del contracte es designarà un tècnic municipal responsable de l'execució del contracte, amb les funcions que es preveuen en l'article 62 LCSP i en concret les següents:

— Realitzar el seguiment material de l'execució del contracte, per constata que el contractista compleix les seves obligacions d'execució en els termes acordats en el contracte.

— Verificar l'efectiu compliment de les obligacions de l'adjudicatari en matèria social, fiscal i mediambiental, i en relació amb els subcontractistes si els hi hagués, així com el compliment de les obligacions establertes en el contracte suposin l'aportació de documentació o la realització de tràmits de tipus administratiu. 

— Promoure les reunions que resultin necessàries a fi de solucionar qualsevol incident que sorgeixi en l'execució de l'objecte del contracte, sense perjudici de la seva resolució per l'òrgan de contractació pel procediment contradictori que estableix l'article 97 del Reglament General de la Llei de Contractes de les Administracions Públiques. 

— Donar al contractista les instruccions oportunes per assegurar l'efectiu compliment del contracte en els termes pactats, que seran immediatament executives quan puguin afectar la seguretat de les persones o quan la demora en la seva aplicació pugui implicar que reporten inútils posteriorment en funció del desenvolupament de l'execució del contracte; en els altres casos, i en cas de mostrar la seva disconformitat l'adjudicatari, resoldrà sobre la mesura a adoptar l'òrgan de contractació, sense perjudici de les possibles indemnitzacions que puguin procedir. 

— Proposar la imposició de penalitats per incompliments contractuals. 

— Informar en els expedients de reclamació de danys i perjudicis que hagi suscitat l'execució del contracte.

33. Confidencialitat i tractament de dades

L'empresa adjudicatària (com a encarregada del tractament de dades) i el seu personal en compliment dels principis d'integritat i confidencialitat han de tractar les dades personals als quals tinguin accés de manera que garanteixin una seguretat adequada inclosa la protecció contra el tractament no autoritzat o il·lícit i contra la seva pèrdua, destrucció o dany accidental, mitjançant l'aplicació de mesures tècniques o organitzatives apropiades de conformitat amb la Llei Orgànica de Protecció de Dades de Caràcter Personal i en el Reglament 2016/679 relatiu a la protecció de les persones físiques pel que fa al tractament de dades personals i a la lliure circulació d'aquestes dades (Reglament general de protecció de dades). Aquesta obligació és complementària dels deures de secret professional i subsistirà encara que hagi finalitzat el contracte amb el responsable del tractament de les dades (Ajuntament). 

Tractament de Dades 

En compliment del que es disposa en la Llei Orgànica de Protecció de Dades de Caràcter Personal i en el Reglament general de protecció de dades, els licitadors queden informats de què les dades de caràcter personals que, si escau, siguin recollits a través de la presentació de la seva oferta i altra documentació necessària per procedir a la contractació seran tractats per aquest Ajuntament amb la finalitat de garantir l'adequat manteniment, compliment i control del desenvolupament del contracte.

34. Règim jurídic del contracte i jurisdicció competent


Aquest contracte té caràcter administratiu i la seva preparació, adjudicació, efectes i extinció es regirà per allò que s'ha fixat en aquest Plec, i pel no previst en ell, serà d'aplicació la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, el Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic, i el Reial decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques i estigui vigent després de l'entrada en vigor del Reial decret 817/2009; supletòriament s'aplicaran les restants normes de dret administratiu i, en defecte d'això, les normes de dret privat.

L'Ordre Jurisdiccional Contenciós-Administratiu serà el competent per resoldre les controvèrsies que sorgeixin entre les parts en el contracte actual de conformitat amb el que es disposa en l'article 27.1 LCSP. 


Castellolí, març de 2024

















ANNEX 1

Plànols ubicació espai domini públic que es concessiona

